Diari Oficial de la Generalitat Valenciana


Sumari del DOGV 8099, del 04-08-2017 (2017/6881)

Convocatòria de l'Assemblea de participants per a l'elecció de vocals de la comissió local i d'auxiliars per a la classificació de terres de la concentració parcel·lària d'Aras de los Olmos.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6881


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Convocatòria

Convocatòria de l'Assemblea de participants per a l'elecció de vocals de la comissió local i d'auxiliars per a la classificació de terres de la concentració parcel·lària d'Aras de los Olmos. [2017/6881]  
Per mitjà del Decret 25/1995, de 6 de febrer, del Govern Valencià, es va declarar d'utilitat pública i urgent execució la concentració parcel·lària d'Aras de Alpuente (DOGV 2451, 16.02.1995).  
Per Decret 135/2001, de 26 de juliol, del Govern Valencià, es va aprovar el canvi de denominació del municipi d'Aras de Alpuente per la d'Aras de los Olmos (DOGV 4058, 06.08.2001).  
De conformitat amb l'article 17 de la Llei de reforma i desenvolupament agrari, aquesta direcció general convoca tots els propietaris de finques rústiques afectats per a realitzar assemblea de participants que tindrà lloc el dia 22 de setembre de 2017, en el Teatre Municipal d'Aras de los Olmos, a les 10.30 en primera convocatòria i a les 11.00 h en segona convocatòria, amb el següent ordre del dia:  
1. Proclamació de candidats.  
2. Elecció dels agricultors que han de formar part de la Comissió Local de Concentració Parcel·lària.  
3. Elecció dels agricultors que auxiliaran la Comissió Local en els treballs de classificació de terres.  
Els propietaris podran acudir a l'assemblea per si mateixos o degudament representats, a aquest efecte podran delegar el seu vot en un altre propietari per mitjà de model de representació que s'hi adjunta, s'haurà de portar un document d'identificació (DNI, permís de conduir o passaport).  
El dret de vot s'exercirà directament en l'assemblea convocada a aquest efecte. En l'annex es detallen les instruccions de votació.  
Es recorda que d'acord amb l'article segon del Decret 25/1995, de 6 de febrer, del Govern Valencià, el perímetre quedarà, en definitiva, modificat d'acord amb el que preveuen els articles 187 i següents de la Llei de reforma i desenvolupament agrari, de 12 de gener de 1973.  
  
En el tauler d'anuncis de l'ajuntament d'Aras de los Olmos estarà exposat el llistat de propietaris de la zona de concentració, ordenats segons xicotets, mitjans i grans, per a consultes fins al dia 15 de setembre de 2017, i també en l'adreça següent de la web de la Conselleria d'Agricultura, Canvi Climàtic i Desenvolupament Rural:http://www.agroambient.gva.es/web/agricultura/concentracion-parcelaria.  
Aquesta servirà com a notificació als interessats, d'acord amb el que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de juliol de 2017.- El director general d'Agricultura, Ramaderia i Pesca: Rogelio Llanes Ribas.  
  
  
  
ANNEX  
Instruccions de votació  
  
1. Cada propietari o propietària està classificat en un dels tres grups: xicotets, mitjans i grans. Els titulars de cada grup triaran un membre de la Comissió Local i fins a dos per a auxiliars de classificació de terres corresponent al seu grup.  
2. Podran assistir-hi i votar aquells titulars que es troben en el llistat corresponent a cada grup. No obstant això, podran assistir-hi també tots aquells que, no figurant en el llistat de propietaris, acrediten la titularitat de parcel·les mitjançant els corresponents documents que així ho proven.  
3. En el dia de realització de l'assemblea podran proclamar-se candidats per a la Comissió Local i per als auxiliars de classificació de terres. Aquells titulars que ho desitgen, es podran presentar com a candidats a la comissió local o per a auxiliars de classificació del grup a què pertanguen. Els candidats hauran de ser en tot cas aportants de terres per la qual cosa hauran d'estar en el llistat corresponent o a falta d'això acreditar la titularitat de les parcel·les per mitjà dels corresponents documents que així ho proven.  
4. Es podrà votar algun dels candidats proposats o qualsevol que forme part de la llista del grup corresponent. Els candidats triats hauran de firmar l'acceptació del lloc. En cas de no-acceptació es passarà al següent candidat en nombre de vots.  
5. L'elecció de vocal per a la Comissió Local i d'auxiliars per a la classificació de terres han de recaure en persones distintes. No serà favorit el vot en què coincidisca un mateix titular per a la Comissió Local i per als auxiliars de classificació.  
6. En el cas que no es presente cap candidat, podrà designar-se per mitjà de consens de tots els participants de cada grup, sempre que el propietari o propietària accepte. En el cas que no assistisca cap propietari o propietària d'algun dels grups no hi haurà cap representant d'aqueix grup.  
7. Per a votar es podrà acudir directament a l'assemblea per mitjà de document que l'identifique (DNI, permís de conduir o passaport) o delegar el vot en un altre propietari de la llista per mitjà de model de delegació que s'hi adjunta.  
8. No s'admet el vot per correu, ni el seu dipòsit en l'ajuntament. El vot s'exercirà directament el dia de la convocatòria de l'assemblea o per mitjà de delegació segons s'indica en l'apartat 5.  
9. Seran triats vocals i auxiliars de classificació els que obtinguen el nombre més gran de vots, sense que s'exigisca cap majoria qualificada, i en el cas d'empat es decidirà per sorteig.